DFDS
Store norske leksikon,Teknologi og industri,Transport,Sjøfart og skipsindustri,Skipsfartsnæring,Rederier
DFDS er et dansk konsern etablert i 1866 av Carl Fredrik Tietgen som rederiet Det forenede Dampskibs-Selskab (DFDS).
Konsernet er et av Europas største fraktselskaper og utfører transport på vei samt kombinerte passasjer- og fraktruter med bilferger og rene fraktruter i Nordsjøen, Den engelske kanal, Østersjøen og Middelhavet. Rederivirksomheten trafikkerer i 2020 ruter til over 20 land og 43 destinasjoner, utført av en flåte på 56 skip bestående av roro-skip, ro-pax-skip og containerskip. Dessuten står selskapet for turisttrafikk i Københavns kanaler og havneområde.Per 2020 er eneste rute fra Norge mellom Oslo og København (tidligere under navnet «DFDS Seaways») med bilfergene Crown Seaways (1994; 35 000 bruttotonn, 1790 passasjerer) og Pearl Seaways (1989; 40 000 bruttotonn, 1870 passasjerer). I juni 2020 opplyste DFDS at også Frederikshavn vil bli anløpt på ruten mellom Oslo og København fra slutten av måneden.Selskapet hadde en omsetning på nær 16,6 milliarder danske kroner i 2019 og driftsresultatet før avskrivninger (EBITDA) var på 3,6 milliarder DK, der passasjerbefordring sto for 16 prosent. DFDS har rundt 8000 ansatte (2019). Historikk DFDS ble dannet ved sammenslutning av tre andre dampskipsselskap, som til sammen stod for størsteparten av dansk innenriks- og utenrikstrafikk. Rederiet drev linjefart i Østersjøen, Nordsjøen, Middelhavet, Svartehavet og til Nord- og Sør-Amerika. I 1898 overtok rederiet Thingvallalinjens rute mellom København, Kristiania, Kristiansand og New York (gikk under navnet Skandinavien-Amerika Linien). Linjen ble innstilt i 1935. Innenriksfarten ble avsluttet rundt 1970 og linjefarten i Middelhavet og til Amerika i 1980-årene. Samtidig kjøpte DFDS opp flere passasjer- og fraktrederier: svenske Tor Line i 1982, Fred. Olsens Nordsjølinje i 1999, litauiske Lisco og norske Lys-Line (linjefart på Nordsjøen) etter 2000. Til 2000 drev DFDS også landbasert dør-til-dør-transport (Dan Transport). Frem til 2006 drev DFDS bilfergerute mellom Gøteborg, Kristiansand og New York. Fra 2006 til 2008 opererte samme rederi Englandsruten mellom Bergen, Haugesund, Stavanger og Newcastle. Les mer i Store norske leksikon rederi Eksterne lenker DFDS